stanford-oval/wikipedia huggingface dataset:
בית ענאן
הערות שוליים

↑  מפקד אוכלוסין 2016, באתר של הלשכה הפלסטינית המרכזית לסטטיסטיקה
↑  יצחק מגן, ישראל פינקלשטיין (ע), סקר ארכאולוגי בארץ בנימין, ירושלים: רשות העתיקות, 1993, עמ' 211, מסת"ב 965-406-007-8
↑  דוד גרוסמן, שמעון דר, זאב ספראי (ע), תהליכי התפתחות ונסיגה ביישוב הכפרי בשומרון וביהודה בתקופה העות'מאנית, מחקרי שומרון, רעננה: הקיבוץ המאוחד, 1986 תשמ"ז, עמ' 361
| Flag of Senegalיישובי נפת אל-קודס |
| --- | --- | --- |
| ערים | מזרח ירושלים (שנוי במחלוקת) |  |
| מועצות מקומיות | אבו דיס • אלעיזריה • א-ראם |  |
| כפרים | אל-קובייבה • בידו • בית ענאן • ביר נבאלא • ח'אן אל-אחמר • חיזמא • כפר עקב (שנוי במחלוקת) • קטנה • קלנדיה • ענאתא • ערב אל-ג'האלין • בית דוקו • בית חנינא • בית סוריכ • בית איג'זא • בית איכסא • ג'בע • אל-ג'ודיירה • אל-ג'יב • מוח'מאס • ראפאת • א-סוואחרה א-שרקייה • קלנדיה •  א-זעיים • שייח' סעד |  |
| מחנות פליטים | מחנה הפליטים שועפאט (שנוי במחלוקת) |  |
נפות הרשות הפלסטינית
| --- | --- |
בקרת זהויות :  NLI: 987007582163205171
ג'ון ברייס הדרכה

| --- | --- |

 נתונים כלליים
 תקופת הפעילות:  1991, ישראל ישראל – הווה
 מוצרים עיקריים:  הדרכה למקצועות ההיי-טק
 מנכ"ל:  מוטי חדד
 עובדים:  600 במשרה מלאה (2010)
  
 www.johnbryce.co.il
 
חברת ג'ון ברייס הדרכה, מקבוצת matrix הישראלית, היא חברת הדרכה בתחום המחשוב וטכנולוגיית המידע ובתחום הדרכת מיומנות הניהול, השירות והמכירות. לג'ון ברייס הדרכה 3 מרכזי הדרכה בישראל (תל אביב, ירושלים וחיפה) ומרכזים נוספים באירופה.
פעילות

לחברה שני קהלי יעד מרכזיים: אנשי מקצוע מנוסים מהתעשייה בכלל ומתעשיית ההיי-טק בפרט ואנשים העושים את צעדיהם הראשונים בעולם ההיי-טק במסגרת קורסי הסבה והכשרה. האנשים העוברים הדרכה בג'ון ברייס  כל שנה  הוא כ-10000.
פעילות ג'ון ברייס הדרכה מחולקת ל-5 קווי פעילות עיקריים:
הדרכת אנשי מקצוע בטכנולוגיות הקיימות בשוק תוך התאמה  לרמת הידע והדרישות הטכנולוגיות שלהם.
הדרכות מנהלים "רכות" (Soft Skills), באמצעות המי"ל, בית ההדרכה לתחומי הניהול, השרות והמכירה בארגונים עתירי ידע וטכנולוגיה.
מסלולי הכשרה והסבה לתחום היי-טק, טכנולוגיית המידע והניהול, ממוקדי פרקטיקה ודרישות שוק, אשר מטרתם  לבצע הסבת קריירה לתחום המחשוב ומערכות המידע.
הדרכה והטמעה של מערכות מידע בארגון - מערכות ייעודיות, ERP/CRM BILLING, אופיס וכדומה למשתמשי מחשוב בארגון.
שירותי e-Learning משולבים בתהליכי הלמידה אחרים (Blended-Learning).
היסטוריה

בשנת 1990 חברו ערן לסר וזיו מנדל, שני מדריכים יוצאי ממר"ם להקמת גוף הדרכה וייעוץ. כך הוקמה חברת מ.ל מיני מחשבים (ראשי התיבות מנדל לסר). בשנת 1991 הוסמכה החברה להעביר קורסים וסדנאות של חברת אורקל. בשנת 1994 התמזגה החברה עם ג'ון ברייס מערכות, נציגת חברת אורקל (Oracle) בישראל באותה תקופה, ובעקבות המיזוג שונה שם החברה לג'ון ברייס הדרכה. במהלך המחצית השנייה של שנות ה-90 צברה ג'ון ברייס הדרכה תאוצה בפעילותה כאשר ניצלה את גל הפריחה בענף ההיי-טק. החברה הרחיבה את פעילותה בתחום הקורסים למקצוענים והחלה בהעברת קורסים לקהל הרחב וקורסי הסבת אקדמאים. בתחילת 1997 הודיע החברה שהיא עומדת להנפיק את מניותיה בבורסה לניירות ערך בלונדון ולגייס כ-10 מיליון דולר. באותה עת החזיקו בני הזוג מרקוס וג'ודית הולסייד ב-88% מהחברה. לבסוף רכשה חברת ICTS, שהייתה בשליטת איש העסקים עזרא הראל, את קבוצת ג'ון ברייס. באותה שנה גם נמכרה חלק מהפעילות של "ג'ון ברייס מערכות" לחברת אורקל שפתחה אז סניף בישראל.
בשנת 1999 רכשה, תמורת 20 מיליון דולר, חברת גילת תקשורת את ג'ון ברייס הדרכה. במסגרת עסקה שמטרתה לשלב בין תוכני ההדרכה של ג'ון ברייס לבין טכנולוגיית הלימוד מרחוק של גילת. וכן במטרה לספק גב פיננסי לג'ון ברייס הדרכה להתרחבות ברחבי העולם. באותה שנה רכשה חברת מלם מערכות את פעילות הפרויקטים של חברת ג'ון ברייס ואת חברת הבת שלה, "ג'ון ברייס מוצרים" תמורת 6.7 מיליון דולר. בעקבות הרכישה של ג'ון ברייס הדרכה, עברו מנדל ולסר, בינואר 2001, לשמש כמנכ"לים בגילת תקשורת, אשר בהמשך, במסגרת מאמץ להפוך לחברת e-Learning בינלאומית, שינתה את שמה למנטרג'י. מנדל ולסר המשיכו לפתח את שתי החברות, תוך מאמץ לייצב את שתי החברות בתקופה של ירידה בהכנסות, וחובות מצטברים כתוצאה מן המשבר בתעשיית הטכנולוגיה בשנת 2001.
בשנת 2002 רכשה חברת מטריקס הישראלית את ג'ון ברייס הדרכה בעסקה בשווי 905 אלף דולר, לאחר שנקלעה לקשיים עם התפוצצות בועת הדוט-קום. במקביל רכשה מטריקס את חברת ההדרכה "סיון" שיסד יצחק סיון. ג'ון ברייס הדרכה וסיון התמזגו ב-2003, כאשר שם המותג ג'ון ברייס הדרכה נשמר, תחת ניהולם של מנדל ולסר כמנכ"לים משותפים.
מאז רכישתה על ידי מטריקס משמשת ג'ון ברייס הדרכה כזרוע ההדרכה וההטמעה המרכזית של חברת מטריקס. במהלך השנים 2003 עד 2010 התחזקה ג'ון ברייס והפכה לגוף הדרכת המחשבים והטכנולוגיה הגדול בישראל. במהלך השנים הללו חיזקה ג'ון ברייס הדרכה את פעילותה בתחום ההטמעה של מערכות מחשוב בארגונים, בנוסף לפעילותה המסורתית בתחום ההדרכה.
בחודש מאי 2011 עברה ג'ון ברייס הדרכה למשכנה החדש ברחוב חומה ומגדל בתל אביב.
בחודש אוגוסט 2011 הודיעה מטריקס על איחוד שתי חברות ההדרכה שברשותה, במהלך זה אוחדו הפעילויות של ג'ון ברייס הדרכה ומכללת הייטק לחברה אחת בשם "ג'ון ברייס מכללת היי-טק".
ביוני 2014, עזב ערן לסר את תפקידו בג'ון ברייס, אחרי 24 שנים. זיו מנדל נשאר בתפקיד המנכ"ל.
הערות שוליים

↑  אשתי השנייה, באתר TheMarker‏, 27 ביולי 2000
↑  גילעד נס, ‏שוק האי-לרנינג עובר חינוך מחדש, באתר גלובס, 12 במאי 2002
↑  עמי גינזבורג, ‏ג'ון ברייס עומדת לגייס 10 מ' ד' בלונדון, באתר גלובס, 27 בפברואר 1997
↑  עמי גינזבורג, ‏ICTS עשויה לרכוש את השליטה בחברת התוכנה ג'ון ברייס, באתר גלובס, 19 באוקטובר 1997
↑  אליאב אללוף, ‏עזרא הראל עשה זאת שוב: מכר את ג'ון ברייס הדרכה לגילת תקשורת ב-20 מיליון דולר, באתר גלובס, 21 בנובמבר 1999
↑  שלמה פרידמן, ‏מלם מערכות רוכשת את פעילות ג'ון ברייס ב-27 מיליון שקל, באתר גלובס, 19 באפריל 1999
↑  שי שלו, ‏קבוצת עזרא הראל: "כשנכנסנו לג'ון ברייס אמרו שאנחנו פסיכים", באתר גלובס, 19 בדצמבר 1999
↑  ערן לסר וזיו מנדל מונו למנכ"לים משותפים בחברת גילת תקשורת , באתר TheMarker‏, 3 בינואר 2001
↑  גיא ימין, יום העצמאות של מנטרג'י, באתר TheMarker‏, 12 באוקטובר 2001
↑  עינב בן יהודה, ג'ון ברייס הדרכה מעכבת תשלום משכורות לעובדיה, באתר TheMarker‏, 4 בספטמבר 2002
↑  יובל דרור, דני גולדשטיין: בקרוב נשלים רכישת ג'ון ברייס הדרכה, באתר הארץ, 6 בנובמבר 2002
↑  שלומי גלובינסקי, מטריקס מקבוצת פורמולה רוכשת את ג'ון ברייס הדרכה, באתר ynet, 11 בנובמבר 2002
↑  יוסי עלמני, ג'ון ברייס הדרכה: 25% מהעובדים מפוטרים, כולל בכירים, באתר ynet, 1 באוגוסט 2001
↑  יובל דרור, "אין לך ברירה אלא להמציא את עצמך מחדש", באתר הארץ, 4 באוגוסט 2002
↑  ניר גולדברג, ‏מטריקס מודיעה: השלמנו את רכישת אחזקות פורמולה בניו אפליקום, סינטק וסיון, באתר גלובס, 11 בנובמבר 2002
1 2 3  יהודה קונפורטס, ‏פרישה מפתיעה: ערן לסר עוזב את תפקידו בג'ון ברייס – זיו מנדל יישאר מנכ"ל יחיד, באתר "אנשים ומחשבים", 2 ביוני 2014
↑  יוסי הטוני, ‏מטריקס תמזג את ג'ון ברייס הדרכה ומכללת היי-טק; בניגוד להערכות: צפויים פיטורים מועטים, באתר "אנשים ומחשבים", 9 באוגוסט 2011
| --- | --- |
בקרת זהויות :  NLI: 987007380212005171
ג'ון ברום

| --- | --- |
אין תמונה חופשית
 לידה:  1947 (בן 77 בערך) קואלה לומפור, מלזיה 
 מקום לימודים:  אוניברסיטת לונדון, רויאל הולוויי של אוניברסיטת לונדון 
 מוסדות:  אוניברסיטת בריסטול 
 זרם:  פילוסופיה אנליטית
 עיסוק:  פילוסוף, מרצה באוניברסיטה, כלכלן 
 מדינה:  הממלכה המאוחדת 
 
ג'ון ברום (באנגלית: John Broome ; נולד ב-1947) הוא פילוסוף וכלכלן בריטי. ברום לימד פילוסופיה של המוסר באוניברסיטת אוקספורד והיה עמית מחקר בקופוס קריסטי קולג', אוקספורד (אנ').
ברום כותב רבות אודות ביואתיקה וחשיבה סביבתית וכן שימש כפילוסוף יועץ עבור הפאנל הבין-ממשלתי לשינוי האקלים של האו"ם.
ביוגרפיה

ברום העביר את ילדותו המוקדמת במלזיה ובסינגפור.
בשנים 1965–1968 הוא למד מתמטיקה וכלכלה באוניברסיטת קיימברידג'. ברום קיבל תואר דוקטור כלכלה מהמכון הטכנולוגי של מסצ'וסטס, והשלים תואר שני בפילוסופיה באוניברסיטת לונדון.
לפני שהגיע לאוקספורד הוא היה פרופסור לפילוסופיה באוניברסיטת סנט אנדרוז, ולפני כן, פרופסור לכלכלה ופילוסופיה באוניברסיטת בריסטול. הוא שימש כמרצה אורח באוניברסיטת וירג'יניה, האוניברסיטה הלאומית של אוסטרליה, אוניברסיטת פרינסטון, אוניברסיטת וושינגטון, אוניברסיטת קולומביה הבריטית, הקולגיום השוודי ללימודים מתקדמים במדעי החברה, ובאוניברסיטת קנטרברי. בשנת 2007 נבחר ברום כחבר זר באקדמיה השוודית המלכותית למדעים.
מחקרו

בשנות ה-70 ברום עסק בעיקר בשאלות של כלכלה תאורטית.
במהלך שנות ה-80 הוא פנה יותר ויותר לשאלות על הגבול שבין כלכלה ואתיקה. מוקד אחד של עבודתו הוא ביישום גישות כלכליות על החלטות אינדיבידואליות ובמיטוב של תועלות לבעיות אתיות. הוא עוסק במיוחד בערך החיים ובחן את השאלה הביואתית עד כמה ראוי להשתמש באמצעים להארכת תוחלת החיים. עבודתו הושפעה בעיקר מריצ'רד ג'פרי (אנ'), אמרטיה סן ודרק פרפיט.
ספרו Weighting Goods משנת 1991 חוקר את האופן שבו טובין ממוקמים בשלושה ממדים, המרכיבים את הטוב הכללי: "זמן", "אנשים", ו"מצבי הטבע". ברום טוען שממדים אלו קשורים במה שהוא מכנה "תיאורמת החיבור הבין-אישי", התומך בעקרון התועלתני של התפלגות. באוסף המאמרים שלו, שכותרתו אתיקה מתוך הכלכלה (1999), הוא דן בנושאים כמו ערך, שוויון, הוגנות ותועלת. בספרו Weighting Lives משנת 2004, ברום דוחה את הסברה לפיה ריבוי אנשים לאוכלוסייה היא נייטרלית מבחינה אתית.
ברום שימש כיועץ לכמה ועדות וארגונים בינלאומיים. הוא חיבר מספר מאמרים שמעריכים את הבריאות והחיים עבור ארגון הבריאות העולמי. כשעבודתו המשמעותית היא בתחום ההתחחממות העולמית.
כבר ב-1992 עסק ברום בהערכת הנזק שנגרם כתוצאה משינויי אקלים עבור ה-ERSC (המועצה למחקר כלכלי וחברתי) (אנ').
בשנת 2006 ייעץ עבור דו"ח סטרן (אנ') בראשות הכלכלן ניקולס סטרן (אנ') על הכלכלה של שינויי האקלים. כמה כלכלנים אמריקאים מתחו ביקורת על ההנחות המוסריות של הדו"ח, ובראשם הכלכלן היהודי-אמריקאי ויליאם נורדהאוס (זוכה פרס בנק שוודיה למדעי הכלכלה לזכרו של אלפרד נובל), שביקר במיוחד את שיעור ההיוון הנמוך בהערכת הנזק העתידי ואמר: "אני מוצא את השיקולים האתיים […] במידה רבה לא רלוונטיים". ברום כעס ואתגר אותם לפרט את ההנחות האתיות שעליהן התבססה עמדה מוכוונת שוק חופשי, "נייטרלית" לכאורה, של הכלכלנים האמריקאים.
בגלל עבודתו על שינויי אקלים, הוא הפך למחבר הראשי בקבוצת העבודה השלישית על דו"ח ההערכה החמישי של הפאנל הבין-ממשלתי לשינוי האקלים לפרק שנכלל לאחרונה בנושא אתיקה אקלימית. ברום דיווח ביקורתי על העבודה עבור הפאנל הבין-ממשלתי לשינויי אקלים ועל השפעתן של ממשלות על תמצית הדו"ח לפוליטיקאים, משום שהם מיתנו את הצהרות משיקולים פוליטיים. הוא תיאר את היעד של רמות הפליטה של שתי מעלות כיעד לא ממשי, ודגל בהתייחסות להגנה על האקלים כביטוח מפני קטסטרופה.
ברום סבור כי כל אדם מחויב מוסרית להפחית ככל האפשר פליטות של גזי חממה ולקזז פחמן, ובכך להימנע מפגיעה באחרים.
ביבליוגרפיה חלקית

Broome, John (1983). The microeconomics of capitalism. London New York: Academic Press. ISBN 9780121357801.
Broome, John (1992). Counting the cost of global warming : a report to the Economic and Social Research Council on research by John Broome and David Ulph. Cambridge: White Horse. ISBN 9781874267010.
Broome, John (1995). Weighing goods: equality, uncertainty, and time. Oxford England: Basil Blackwell. ISBN 9780631199724.
Broome, John (1999). Ethics out of economics. Cambridge New York: Cambridge University Press. ISBN 9780521644914.
Broome, John (2006). Weighing lives. Oxford: Clarendon. ISBN 9780199297702.
Broome, John (2012). Climate matters: ethics in a warming world. New York: W.W. Norton. ISBN 9780393063363.
Broome, John (2013). Rationality Through Reasoning. New York: Blackwell. ISBN 9780393063363.
הערות שוליים

↑  John Broome, John Broome | At the IPCC · LRB 8 May 2014, LRB Blog, ‏2014-05-08 (באנגלית)
↑  http://www.slate.fr/story/95805/probleme-moral-rechauffement-climatique
↑  John Broome: Counting the Cost of Global Warming. 1992.
↑  https://www.smh.com.au/world/climate-change-controversy-takes-a-philosophical-turn-20131011-2vdt7.html
↑  http://www.klimaretter.info/forschung/hintergrund/16535-die-saetze-wurden-uebel-zugerichtet
| --- | --- |
בקרת זהויות :  NLI: 987007572445005171  PLWABN: 9810558369605606  BnF: cb12268661t (data)  GND: 143238264  ISNI: 0000 0001 1944 9252  LCCN: n2007000009  NKC: xx0096403  NTA: 069806489  SUDOC: 155957201  VIAF: 88583648   WorldCat (עם VIAF): 88583648
בת' קימבר

| --- | --- |
 מדינה:  ארצות הברית 
 השכלה:  קולג' המילטון  בית הספר לעסקים של הרווארד 
 השתייכות:  CIA
 תקופת הפעילות:  מ-1984
 תפקידים בשירות
 ראש חטיבת אירופה ואירו-אסיה ראש אגף המבצעים החשאיים של ה-CIA
 
אליזבת' "בת'" קימבר (באנגלית: Elizabeth "Beth" Kimber) היא קצינת מודיעין אמריקאית שעמדה בראש אגף המבצעים החשאיים של ה-CIA.
ביוגרפיה

קימבר סיימה ב-1984 תואר ראשון בהיסטוריה ממכללת המילטון (אנ') במהלך לימודיה שהתה בצרפת שם למדה היסטוריה של האמנות במכון אוניברסיטת לונדון בפריז, רוסית בסורבון ומדע המדינה וממשל במכון למדע המדינה פריז. כמו כן היא בעלת תואר שני במנהל עסקים מאוניברסיטת נורת'ווסטרן ובוגרת התוכנית למנהלים של אוניברסיטת הרווארד.
בתום לימודיה התגייסה ל-CIA. במהלך שירותה הייתה חלק מ"הקבוצה הרוסית" האחראית למודיעין בתחום רוסיה. היא שימשה סגנית השירות החשאי הלאומי של ארצות הברית (אגף המבצעים החשאיים של הארגון), עמדה בראש חטיבת אירופה ואירו-אסיה ושימשה ממלאת מקום המשנה לראש ה-CIA.
בדצמבר 2018 מונתה לראש אגף המבצעים החשאיים של ה-CIA וכיהנה עד יוני 2021. היא האישה הראשונה שכיהנה בתפקיד זה במינוי קבע (ג'ינה הספל שימשה בתפקיד במהלך 2013 אך לא זכתה למינוי קבע).
ב-2022, לאחר 37 שנות שירות ב-CIA פרשה והצטרפה להנהלת חברת "Two Six Technologies". כמו כן היא משמשת חברת דירקטוריון בחברת ManTech ועמיתה בכירה במרכז ללוחמה בטרור של האקדמיה הצבאית של ארצות הברית.
הערות שוליים

↑  Former CIA Senior Executive Elizabeth Kimber Joins Two Six Technologies
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בת' קימבר".
ברנהרד, מרקיז באדן

ברנהרד, מרקיז באדן (בגרמנית: Bernhard Max Friedrich August Gustav Louis Kraft Prinz und Markgraf von Baden;‏ נולד ב-27 במאי 1970), הוא ראש בית צרינגן, בנו של מקסימיליאן, מרקיז באדן.
ביוגרפיה

ברנהרד נולד בזאלם ב-27 במאי 1970, למקסימיליאן, מרקיז באדן ולולריה, ארכידוכסית אוסטריה, בתם של הוברט סלבטור, ארכידוכס אוסטריה ורוזמרי, נסיכת זאלם-זאלם. אביו מקסימיליאן הוא אחיינו של הנסיך פיליפ, דוכס אדינבורו ובן דודו של צ'ארלס השלישי, מלך הממלכה המאוחדת, וברנהרד הוא בן דוד שני של ויליאם, נסיך ויילס והנסיך הארי, דוכס סאסקס.
בשנות ה-90 נקלעו עסקי המשפחה לקשיים, וברנהרד, שהיה בעל תואר במנהל עסקים ומשפטים, היה ממונה על מכירת טירת אברשטיין, הטירה החדשה ומנזר זאלם.
לאחר המכירה של הטירות, נשארה בבעלות המשפחה רק טירת שטאופנברג עם יקבים הקשורים למשפחה. מאז 2003 ברנהרד הוא נשיא המועדון הבינלאומי E.V., אשר אירח את המירוץ הבינלאומי גאלופ באדן באדן באינפצהיים עד פשיטת הרגל שלו בשנת 2009.
ברנהרד הפך ידוע לציבור הרחב בשנת 2006, כאשר נמסר בתקשורת כי מדינת באדן-וירטמברג מתכננת למכור חלקים מאוסף כתבי היד של ספריית באדן בהיקף של 70 מיליון אירו, על מנת לממן את שימור נכסי בית באדן.
בשנת 1998 מונה ברנהרד על ידי אביו לממונה על ההון המשפחתי, ומאז הוא מנהל את עסקי המשפחה. הוא מנהל יערנות מודרנית עם מגוון אקולוגי, והוא מעורב בניהול אזור היין של באדן, לשימור מגוון ענבים.
ב-29 בדצמבר 2022, לאחר מות אביו, הפך ברנהרד לראש בית צרינגן.
משפחתו

ב-22 ביוני 2001 התחתן ברנהרד עם סטפני אן קאול, בתם של כריסטיאן קאול והנלורה של, ממנה נולדו לו 3 ילדים:
לאופולד, נסיך באדן (נולד ב-2002)
פרידריך, נסיך באדן (נולד ב-2004)
קרל וילהלם, נסיך באדן (נולד ב-2006)
בליניים

| בליניים |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: בעלי שפיר עוברי
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: טבעונים
משפחה:: מטבעוניים
תת־משפחה:: בליניים
סוג:: טבעון
שם מדעי
 Blanus ‏ואגלר, 1830

בליניים (שם מדעי: Blanidae) היא משפחה של קשקשאים מקבוצת הטבעונים. בה סוג אחד - טבעון (Blanus) בו 7 מינים.
בני הסוג הם זוחלים קטנים המזכירים תולעת גדולה, עם קשקשים דמויי טבעות ועור חשוף. הם בעלי עיניים קטנות או בכלל לא וחיים מתחת לאדמה או לרקבובית עלים באגן הים התיכון, בעיקר באירופה ובצפון אפריקה. הלסתות שלהם מפותחות ו2 השיניים העליונות חדות ומזכירות ניבים.
מינים

Blanus alexandri
Blanus aporus
Blanus cinereus
Blanus mariae
Blanus mendezi - נכחד
Blanus mettetali
Blanus strauchi
Blanus tingitanus
ברנהרד, רוזן אנהלט

ברנהרד, רוזן אנהלט, הידוע גם כברנהרד השלישי, דוכס סקסוניה (בגרמנית: Bernhard, Herzog von Sachsen;‏ 1140 - 2 בפברואר 1212) היה רוזן אנהלט בין השנים 1170–1212 ודוכס סקסוניה בין השנים 1180–1212.
ביוגרפיה

ברנהרד נולד בשנת 1140, לאלברכט הראשון, מרקיז ברנדנבורג וסופיה מוינצנבורג, בתו של הרמן הראשון, רוזן וירצנבורג.
בשנת 1170 מת אביו, וברנהרד ירש את השטחים סביב טירת אנהלט, אשר הפכו מאוחר יותר לנסיכות אנהלט. בשנת 1172 מת אחיו הבכור אלברכט, רוזן באלנשטדט ללא יורשים, וברנהרד ירש אף את נחלותיו.
בשנת 1180 פרץ במלוא עוזו הסכסוך בין הקיסר פרידריך ברברוסה לבין היינריך הארי, דוכס סקסוניה ובוואריה, מאחר שמסעו של ברברוסה אל תוך לומברדיה הסתיים בכישלון מוחץ, והוא נטר טינה להיינריך, אשר לא סייע לו. פרידריך ניצל את עוינותם של הנסיכים הגרמנים האחרים כלפי היינריך, אשר ביסס בהצלחה מדינה חזקה ובעלת רצף טריטוריאלי שכללה את סקסוניה, בוואריה ושטחים ניכרים בצפון ובמזרח גרמניה – ודאג בשנת 1180 כי יישפט שלא-בפניו על אי-ציות, בפני חבר שופטים שהורכב מבישופים ומנסיכים. בהצהירו כי החוק הקיסרי גובר על החוק הגרמני המסורתי, הפשיט בית המשפט את היינריך משטחיו והכריז עליו כעל פורע חוק. אז פלש פרידריך עם הצבא הקיסרי לסקסוניה, כדי להוריד את דודנו על ברכיו. בעלי-בריתו של היינריך נטשו אותו, והוא נאלץ לבסוף להיכנע, בנובמבר 1181, ברייכסטאג שבארפורט. בעקבות כך, קיבל ברנהרד את שטחי דוכסות סקסוניה, אם כי שטחי הדוכסות צומצמו מאוד, וניתנו אף לנסיכים אחרים.
ברנהרד ניסה לאכוף את סמכותו בשטחים בין האלבה לים הבלטי, ובעקבות כך הסתכסך עם אדולף השלישי, רוזן הולשטיין, אך לא הצליח לכבוש את נחלותיו. בשנת 1183 מת אחיו דיטריך, רוזן וארבן, וברהרד ירש אף את נחלותיו. עד מהרה הסתכסך ברנהרד עם היינריך בורווין הראשון, הלורד של מקלנבורג ודודנו ניקולאוס הראשון, הלורד של מקלנבורג, אשר חברו אל בוגיסלאב הראשון, דוכס פומרניה נגד ברנהרד, ורק לאחר התערבות הדנים בראשות קנוט השישי, מלך דנמרק, נאלצו יריביו להיכנע לו, וליהפך לווסאלים שלו.
כדוכס סקסוניה, הפך ברנהרד למרשל האימפריה הרומית הקדושה, אותו קיבל בשנת 1190 בהכתרת היינריך השישי, קיסר האימפריה הרומית הקדושה, אולם הוא קלקל את קשריו עם הקיסר בעקבות התנגדותו להפוך את הכתר הגרמני לתורשתי בבית הוהנשטאופן. בשנת 1198 הוא תמך בפיליפ משוואביה כקיסר, אולם לאחר מותו של פיליפ ב-21 ביוני 1208 בקרב עם אוטו מוויטלסבאך, תמך ברנהרד בבחירתו של אוטו מבראונשווייג לקיסר.
ב-2 בפברואר 1212 מת ברנהרד, ובנו היינריך הראשון, נסיך אנהלט ירש את נסיכות אנהלט, בעוד בנו אלברכט הראשון, דוכס סקסוניה ירש את דוכסות סקסוניה.
משפחתו

ברנהרד התחתן עם בריגיטה מדנמרק, בתו של קנוט החמישי, מלך דנמרק, ממנה נולדו לו 5 ילדים:
היינריך הראשון, נסיך אנהלט (1170–1252)
סופיה מסקסוניה (מתה ב-1244)
אלברכט הראשון, דוכס סקסוניה (1175–1260)
מגנוס
הדוויג (1175–1206), התחתנה עם אולריך הראשון, רוזן וטין
לאחר מכן התחתן ברנהרד עם סופיה מתורינגיה, בתו של לודוויג השני, רוזן תורינגיה, ממנה נולד לו בן אחד:
יוהאן מהלברשטדט (מת ב-1256)
לאחר מכן התחתן ברנהרד עם יודיטה מפולין גדול, בתו של מיישקו השלישי הזקן, אך לא היו לו ילדים ממנה.
ברנהרד, נסיך ליפה

ברנהרד, נסיך ליפה (בגרמנית: Bernhard zur Lippe;‏ 26 באוגוסט 1872 – 19 ביוני 1934), היה אביו של ברנהרד, נסיך ליפה-ביסטרפלד - בעלה של יוליאנה, מלכת הולנד.
ביוגרפיה

ברנהרד נולד ב-26 באוגוסט 1872 באוברקאסל שהשתייכה לממלכת פרוסיה, לארנסט השני, רוזן ליפה-ביסטרפלד ולקרולינה, רוזנת ורטנסלבן, בתם של לאופולד אוטו, רוזן ורטנסלבן ומתילדה האלבך. בצעירותו שירת ברנהרד בצבא הקיסרות הגרמנית, והגיע לדרגת מיור. בשנת 1905 הכריע בית המשפט הקיסרי בלייפציג, שנסיכות ליפה תעבור לאחיו לאופולד הרביעי, נסיך ליפה, לאחר מאבק הירושה בינו לאדולף, נסיך שאומבורג-ליפה.
במהלך מלחמת העולם הראשונה שדרג לאופולד את תוארי הענפים השונים של המשפחה, וב-24 בפברואר 1916 הכשיר את נישואי ברנהרד לארמגארד פון קראם, והעניק לבניו ברנהרד ואשווין את התואר "נסיך ליפה-ביסטרפלד". ב-19 ביוני 1934 מת ברנהרד במינכן, ובשנת 1936 התחתן בנו ברנהרד, נסיך ליפה-ביסטרפלד עם יוליאנה, נסיכת הכתר של הולנד שעלתה לשלטון בהולנד בשנת 1948.
משפחתו

ב-16 באוגוסט 1901 התחתן ברנהרד עם ארמגארד פון קראם, בתם של הברון אשווין מזירסטורפף-קראם והברונית הדוויג מזירסטורפף-דריבורג, ממנה נולדו לו שני בנים:
ברנהרד, נסיך ליפה-ביסטרפלד (1911–2004), התחתן עם יוליאנה, מלכת הולנד
אשווין, נסיך ליפה-ביסטרפלד (1914–1988), התחתן עם סימון ארנו
בת' ראולי

| --- | --- |

ראולי, 2013
 לידה:  1981 (בת 43 בערך) לימה, פרו 
 מוקד פעילות:  בריטניה בריטניה
 תקופת הפעילות:  מ-2000
 מקום לימודים:  St Mary Redcliffe and Temple School 
 סוגה:  פופ, R&B עכשווי, מוזיקת נשמה, גוספל, ג'אז
 שפה מועדפת:  אנגלית 
 בן זוג:  ליאם גריגן
 www.bethrowley.com
 
בת' אן ראולי (באנגלית: Beth Ann Rowley; נולדה ב-10 באוקטובר 1981) היא זמרת-יוצרת בריטית.
ביוגרפיה

ראולי נולדה להורים בריטים בלימה, פרו. בגיל צעיר חזרה משפחתה לבריטניה והשתקעה בבריסטול. בשנת 2000 החלה לשתף פעולה עם הסקסופוניסט בן קאסל וליצור שירים משלה. היא הוציאה מספר סינגלים ואף שיתפה פעולה עם מספר אמנים אחרים, כגון להקת "Crowded House" ו"דיוק ספיישל". ב-2007 הוציאה את אלבומה הראשון "Violets". ב-3 במרץ 2008 הוציאה את הסינגל "Oh My Life" שהפך ללהיט בבריטניה. ב-19 במאי של אותה שנה הוציאה את אלבומה השני, "Little Dreamer", שהגיע למקום השישי במצעד האלבומים הבריטי. באותה שנה יצרה את השיר "Careless Talk", ששימש כשיר הנושא של הסרט "קצה האהבה". ב-2009 הייתה מועמדת לזכייה בפרסי המוזיקה הבריטית בקטגוריית אמנית הסולו הבריטית הטובה ביותר. באותה שנה הופיעה בסרט "לחנך את ג'ני". ב-2013 הוציאה את אלבומה השלישי, "Wretched Body". שירה "I Walk Beside You" שימש כנעימת הפתיחה של הסדרה "סטרייק". ב-2018 יצא אלבומה הרביעי, "Gota Fría".
הערות שוליים

↑  BBC Radio 2 - Record of the Week
↑  "Beth on 'The Edge of Love' Soundtrack"
↑  "An Education: Various Artists: Music"
↑  Sony Pictures Classics AN EDUCATION"
| --- | --- |
בקרת זהויות :  BIBSYS: 8044441  BnF: cb15617982f (data)  ISNI: 0000 0003 5385 4504  MusicBrainz: a5d412b5-d7ca-48e6-8183-24586fa87382  NKC: xx0102602  VIAF: 2793367   WorldCat (עם VIAF): 2793367
בת'אל (אלסקה)

| --- | --- |
תצלום של העיר בת'אל
תצלום של העיר בת'אל
 מדינה:  ארצות הברית ארצות הברית
 מדינה:  אלסקה אלסקה
 תאריך ייסוד:  אוגוסט 1957
 שטח:  126.1 קמ"ר
 גובה:  1 מטרים
 אוכלוסייה:  ‏
  ‑ בעיר:  6,325 (2020)
 קואורדינטות:  60°47′32″N 161°45′21″W﻿ / ﻿60.792222222222°N 161.75583333333°W﻿ / 60.792222222222; -161.75583333333 
 אזור זמן:  UTC -9
 www.cityofbethel.org
  מפת מיקום  מפה מפורטת   (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורבת'אל(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורבת'אל  he tabBackground:;tabBorder:#aaa;defaultTab:0;
בת'אל (באנגלית: Bethel) היא עיר הממוקמת בסמוך לחוף המערבי של אלסקה, במרחק 640 קילומטרים מערבית לאנקורג'. בת'אל היא היישוב הגדול ביותר במערב אלסקה. לפי מפקד האוכלוסין האמריקאי של 2020, מונה אוכלוסיית העיר כ-6,325 תושבים
היסטוריה

האזור הדרום מערבי אלסקה היה מיושב במקור על ידי אוכלוסייה ילידית במשך אלפי שנים. במהלך סוף המאה ה-19 הוקם באזור בו נמצא כיום היישוב מרכז סחר פרוות.
במהלך 1885 הכנסייה המורבית הקימה מיסיון באזור בו נמצא כיום היישוב בת'אל בהנהגת הכומר ג'ון הנרי קילבוק ג'וניור, ואשתו אדית. בני הזוג למדו את שפת האוכלוסייה הילידית אשר סייעה להם לשפר את יעילותם בפעילות המיסיונרית באזור. כיום הדת הנוצרית נפוצה במיוחד בקרב האוכלוסייה הילידית של האזור.
היישוב פותח במיוחד בעת מלחמת העולם השנייה. במהלך 1971 הוקמה ביישוב תחנת רדיו שסייעה רבות בפיתוח תחיית תרבות אוכלוסיית היופיק הילידית.
ב-19 בפברואר 1997 בוצעה בתחום היישוב תקרית ירי בבית ספר מקומי אשר זכתה לסיקור בינלאומי נרחב. במהלך האירוע תלמיד התיכון אוון רמזי בן ה-16 רצח את מנהל בית הספר ותלמיד נוסף, ופצע שני תלמידים נוספים.
דמוגרפיה

על פי מפקד האוכלוסין של ארצות הברית, נכון לשנת 2000 היו בעיר 5,471 תושבים, 1,741 משקי בית ו-1,190 משפחות. 26.83% מהתושבים הם לבנים, 0.93% אפרו-אמריקאים, 61.78% אינדיאנים, 2.87% אסיאתים ו-0.51% מגזע אחר ו-6.91% משני גזעים או יותר.
ההכנסה החציונית למשק בית בעיר הייתה $57,321 וההכנסה החציונית למשפחה הייתה $62,431. ההכנסה החציונית לגברים הייתה $45,321 לעומת $39,010 לנשים. ההכנסה לנפש הייתה $20,267. בערך 10.6% מהמשפחות ו-11.2% מהאוכלוסייה היו מתחת לקו העוני, מהם 9.7% מתחת לגיל 18 ו-18.3% מגיל 64 ומעלה.
גאוגרפיה

בת'אל משתרעת על שטח של כ-126.1 קילומטרים רבועים, מתוכם 111.8 קמ"ר שטחים יבשתיים ו-14.3 קמ"ר שטחי מים. העיר נמצאת בגובה מטר מעל פני הים.
בלגיה במשחקים הפאראלימפיים

בלגיה השתתפה לראשונה במשחקים הפאראלימפיים ברומא (1960), האולימפיאדה הראשונה. באותה אולימפיאדה זכתה בשלוש מדליות, אחת מכל סוג. מאז משתתפת בלגיה בכל אולימפיאדת קיץ. בלגיה השתתפה גם באולימפיאדת החורף הראשונה, המשחקים הפאראלימפיים אורנסקולדויק (1976), ומאז היא משתתפת בכל המשחקים, פרט לשנים 1980, 1998 ו-2002.
אולימפיאדת השיא של בלגיה הייתה המשחקים הפאראלימפיים ניו יורק וסטוק מנדוויל (1984), בה זכתה בלגיה ב-57 מדליות, מתוכן 22 מדליות זהב.